Platformele de social media Facebook și Instagram au picat în urmă cu câteva momente. Nici un utilizator din țara noastră nu își mai poate accesa conturile. Deocamdată nu se cunosc mai multe informații, potrivit downdetector.com.
Totul a început în urmă cu câteva momente când utilizatorii celor două rețele de socializare au fost scoși de pe conturile lor. Unii dintre ei au intrat în panică, crezând că li s-au spart conturile, însă, de fapt, platformele sunt cele care nu funcționează.
Peste 500.000 de raportări au fost realizate pe platforma downdetector.com de la ora României 17.20.
75% dintre raportări sunt legate de imposibilitatea de a se mai loga, fiind anunţaţi că parola nu este cea corectă.
17% nu pot accesa deloc aplicaţia, iar 8% nu pot intra pe site-ul Facebook.
Problemele sunt atât în Europa, cât şi peste Ocean, în SUA şi Canada.
Ultima defecțiune majoră a serviciilor asociate cu Facebook datează din mai 2023 și a vizat Messenger, care a fost indisponibil mai mult de o oră.
Știre în curs de actualizare